Aarhuus Stifts-Tidende, 1844-01-18
Ved Communalvalgene i Horsens blev der den 5te ds. af Hr. Justitsraad, Borgermester, Ridder Ræder holdt et Foredrag, hvoraf vi tillade os at meddele vore Læsere følgende Brudstykker, af hvilke det vil erfares, hvad der fra Communalbestyrelsens Side er udrettet for Byen i det sidstforløbne Aar; Ombygningen af Hospitalet er fuldendt; et nyt Orgel for Frelserens Kirke er under Arbeide; i Havnen er sat 160 Alen nyt Bolværk, og over Halvdelen af Veien paa Havnens søndre Side er bleven chaussee lagt; Borgerskolens 4de Klasse er bleven omdannet til en virkelig Realklasse; til Opførselsen af de nye Arrester er Alting forberedt: der haves Tegning, Byggeplads og Penge, kun ventes paa Afgjørelsen af det Spørgsmaal, hvormeget Herrederne, der benytte Byens Arrester, ville have at bidrage dertil. Arrestbygningen vil komme til at koste c. 5000 1 (Skoleskatten for 1844 er uforandret normeret til 2600 P. Fattigskatten er 3000 P.) Det interessante Anlæg i Pappegøie-Toften er Jndvaanernes eget Værk. Deri er bleven opført en smuk Pavillon, Plantningerne ere fuldendte, og de fornødne Jndtægter for de næste 3 Aar forud tilveiebragte ved Jndvaanernes Gavmildhed. – De iaar efter Tour afgaaede Repræsentanter vare Hr. Kbm. Høyer og Bager Hyssing. J Anledning af disse to Mænds Afgang sagde Borgermesteren: "Kbm. Høyer har i alle de 6 Aar, i hvilke han har været Borgerrepræsentant, aarligen været valgt til Formand. J vore Tider indtager og hævder Jngen en saadan Ærespost uden Fortjeneste. Det er varm og virksom Jver for Communen, klart Blik paa Forholdene, mangesidige Kundskaber, sand Dannelse, Frimodighed samt aaben Tale og Færd, der have anviist Hr. Høyer hans Plads i Repræsentanternes Collegium, og aftvunget os den uskrømtede Agtelse og Tillid, vi Alle føle for ham. Hr. Hyssing er Een af vore Borger-Repræsentanter, der i sin Beskedenhed ikke troer at høre til de Ordførende, men derfor har søgt at erstatte dette ved i materiel Henseende at gavne Communen. Han har nemlig anvendt baade Tid og Penge paa at udsmykke det nye Lystanlæg, og har ziret Opgangen til Raadstuen med en Gave, som fortjener Paaskjønnelse. Hr. Borgermesteren aflagde derpaa i Alles Navn sin Tak til de aftrædende Repræsentanter for hvad de havde virket for Byen. Det staaer nu til Dem, mine Herrer vælgere! – saaledes sluttede han -at erstatte det Tab, som Communen lider ved deres Afgang. (Begge de afgaaede Repræsentanter bleve valgte paany: Hr. Høyer eenstemmigen, og Hr. Hysing med 46 St.) Avisfeiden mellem Procurator Calundan og Districtslæge Nyrop, Begge paa Morse, varer ved, og bliver meer og meere bitter. Calundan erklærer nu (i Rd. Avis) at der ikke er et sandt Ord i Nyrops hele Jnserat, at han lumskelig har tilsneget sig hans Breve, og imod Calundans og Kones Vidende og Villie sendt disse Breve til Sundhedscollegiet; at han er Aarsagen til Homsopathen H.C. Lunds Domfældelse; og "at han har søgt at retfærdiggjøre sig ved opdigtede Usandheder. Tillige opfordres Hr. Nyrop til at overbevise Calundan om Handlinger, der ere love, embeds- eller pligtstridige, og kan han ikke præstere et saadant Beviis, maa han taale – saaledes lyde Hr. Calundans Ord - "at den Beskjæmmelse, han har villet paakaste mig, falder tilbage paa ham selv.